
PRIMORSKO-GORANSKA ŽUPANIJA

Općinski načelnik

KLASA: 604-01/26-01/2
URBROJ: 2170-33-01-26-2
Skrad, 05. studeni 2026.
                Na temelju članka 11. Odluke o uvjetima i kriterijima za dodjelu učeničkih i studentskih stipendija („Službene novine Općine Skrad“ broj 8/25 i 8/26, u daljnjem tekstu: Odluka) Općina Skrad, dana 05. studenog 2026. godine raspisuje

N A T J E Č A J

za dodjelu učeničkih i studentskih stipendija

za školsku/akademsku 2026./2027. godinu
1. Raspisuje se natječaj za dodjelu stipendija učenicima i studentima za   

    školsku/akademsku 2026./2027. godinu:

    - 3 stipendije za učenike srednjih škola,

    - 5 stipendija za studente.

      Za učenike srednjih škola stipendije iznose 60,00 eura/mjesečno, a za studente 170,00 eura/mjesečno.
      Za učenika srednjih škola koji dostave dokaz o boravku u učeničkom domu, stipendije iznose 90,00 eura/mjesečno.

2.    Pravo na podnošenje zahtjeva za dodjelu stipendija imaju redoviti učenici srednjih         

       škola koji ispunjavaju sljedeće uvjete:

     - imaju hrvatsko državljanstvo,
     - imaju prijavljeno prebivalište na području Općine Skrad,
     - pohađaju srednju školu kao redoviti učenici (1.,2.,3. ili 4. razred)
     - na dan podnošenja zahtjeva nisu navršili dvadeset (20) godina života.


U kontekstu Odluke, učenikom se smatra osoba koja je redovito upisana u srednjoškolski obrazovni program.

      Pravo na podnošenje zahtjeva za dodjelu stipendija imaju studenti koji:
     - imaju hrvatsko državljanstvo,
     - imaju prijavljeno prebivalište na području Općine Skrad,
     - imaju status redovitog studenta na javnoj visokoškolskoj ustanovi

     - na dan podnošenja zahtjeva nisu stariji od 29 (dvadesetdevet) godina

     - upisani su na jednu od sljedećih razina studija:


* preddiplomski sveučilišni ili stručni studij (1.,2.,3. ili 4. godina)


* integrirani preddiplomski i diplomski sveučilišni studij ( od 1. godine nadalje)


* diplomski sveučilišni studij ili specijalistički diplomski stručni studij (1. i 2. godina).


U kontekstu Odluke, studentom se smatra osoba koja ima status redovitog studenta na  javnom visokom učilištu.
        Pravo na stipendiju nemaju učenici ili studenti:
· koji se obrazuju uz rad

· koji su korisnici stipendija po nekoj drugoj osnovi
· koji su ponavljači, ali samo za godinu koju ponavljaju.
Novčani dodatak Primorsko-goranske županije – ruralni bonus ne smatra se stipendijom, potporom niti drugim oblikom pomoći koji isključuje pravo na ostvarivanje stipendije prema Odluci. 

Korisnici ruralnog bonusa mogu ostvariti pravo na stipendiju pod uvjetima propisanim Odlukom.

3.    Stipendije se dodjeljuju na osnovu sljedećih elemenata:

     - uspjeh u školovanju (učenici i studenti s prosjekom ocjena ispod 3,00 nemaju pravo na 
       stipendiju), 

      - materijalni položaj učenika (boduje se prosječni mjesečni neto prihod po članu 
        domaćinstva u posljednja tri (3) mjeseca),  

      - postignut uspjeh na natjecanjima u prethodnoj školskoj godini, relevantan za školu ili 
        fakultet koji upisuje,
      - obrazovanje za deficitarna zanimanja (Odluka o deficitarnim zanimanjima objavljena je  

        na web stranici Općine Skrad).

        Ukoliko dva ili više kandidata imaju isti broj bodova na temelju gore navedenih      

        elemenata, primjenjuje se posebni kriterij. 

4. Molbi se prilaže:  

-
dokaz o hrvatskom državljanstvu

-
potvrda o mjestu prebivališta

-
uvjerenje o upisu u školu ili fakultet

-
dokaz o prosjeku ocjena u zadnjoj godini školovanja (za učenike I. razreda srednje 
            škole ocjenjuje se prosječan uspjeh sedmog i osmog razreda osnovne škole, za 
            studente I. godine fakulteta ocjenjuje se prosječan uspjeh trećeg i četvrtog razreda 
            srednje škole) 

-
potvrda o sudjelovanju na natjecanjima znanja 

-
izjava o članovima zajedničkog domaćinstva
-           potvrda o prihodima članova domaćinstva – potvrda Porezne uprave o visini 
            dohotka i primitaka u posljednja 3 (tri) mjeseca - za srpanj, kolovoz i rujan 2026.  

            godine
-
izjava da podnositelj zamolbe nije korisnik kredita ili stipendije

-
preslike rješenja o invalidnosti (ako je kandidat invalid ili dijete invalida)

-
potvrda HZZ-a o statusu nezaposlene osobe za roditelje,

-
izjava o nezaposlenosti za roditelje (ukoliko nisu prijavljeni na HZZ)

-
suglasnost za obradu osobnih podataka.
5. Zamolbe se dostavljaju osobno ili poštom u zatvorenoj koverti na adresu:
Općina Skrad
Josipa Blaževića Blaža 8
51311 Skrad
s naznakom «Natječaj za dodjelu učeničkih i studentskih stipendija».
Rok za podnošenje zamolbe je 23. studeni 2026. godine do 14:00 sati bez obzira na način dostave. 

6. Nepravodobno prispjele i nekompletne zamolbe neće se razmatrati.
7. Prijedlog liste kandidata za dodjelu stipendija objavit će se na oglasnoj ploči Općine Skrad 
    u roku od petnaest (15) dana nakon isteka roka za podnošenje zahtjeva.

    U roku od osam (8) dana od dana objave liste na oglasnoj ploči svaki kandidat može podnijeti prigovor na listu.                                                                                        

                                                                                              Općinski načelnik 
                                                                                              Damir Grgurić, dipl.ing., v.r.                                                                                 
